CELEX: 31992R3688
Language: lt
Date: 1992-12-21 00:00:00
Title: 1992 m. gruodžio 21 d. Komisijos reglamentas (EEB) Nr. 3688/92 derinantis su technikos pažanga Tarybos reglamentą (EEB) Nr. 3821/85 dėl kelių transporto priemonėse naudojamų tachografų

Svarbus teisinis pranešimas

|

31992R3688

Oficialusis leidinys L 374 , 22/12/1992 p. 0012 - 0013

		Komisijos reglamentas (EEB) Nr. 3688/921992 m. gruodžio 21 d.derinantis su technikos pažanga Tarybos reglamentą (EEB) Nr. 3821/85 dėl kelių transporto priemonėse naudojamų tachografųEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1985 m. gruodžio 20 d. Tarybos reglamentą (EEB) Nr. 3821/85 dėl kelių transporto priemonėse naudojamų tachografų [1] su paskutiniais pakeitimais, padarytais Reglamentu (EEB) Nr. 3572/90 [2], ypač į jo 17 ir 18 straipsnius,kadangi būtina pašalinti galimybes sukčiauti kelių transporto priemonėse naudojant elektroninius tachografus;kadangi, remiantis turima patirtimi ir atsižvelgiant į esamą padėtį, įmanoma apsaugoti prietaiso jungiamuosius kabelius, sujungiančias su impulso keitikliu, kad jų nebūtų galima pažeisti;kadangi, atižvelgiant į esamų tachografų galiojimo laiką, kyla poreikis šią naują technologiją įdiegti Bendrijos statinių ir įrenginių standartuose, skirtuose elektroniniams tachografams;kadangi, norint transporto priemonėje įrengti greičio ribotuvą, reikia sulaužyti tachografo plombą; kadangi tai padaryti minėtas reglamentas leidžia tik avarijos atveju; kadangi dėl tos priežasties reikėtų atitinkamai iš dalies pakeisti minėtą reglamentą;kadangi šiame reglamente numatytos priemonės atitinka Reglamento (EEB) Nr. 3821/85 derinimo su technikos pažanga komiteto nuomonę,PRIĖMĖ ŠĮ REGLAMENTĄ:1 straipsnisReglamentas (EEB) Nr. 3821/85 iš dalies keičiamas taip:1) 12 straipsnis papildomas šia 5 dalimi:"5. Bet kurią plombą gali sulaužyti šaltkalviai mechanikai arba dirbtuvės, kuriuos pagal šio straipsnio 1 dalį patvirtina kompetentingos institucijos, arba esant šio reglamento I priedo V skyriaus 4 dalyje apibūdintoms aplinkybėms.";2) I priedo V skyriaus 4 dalis papildoma šiuo g punktu:"g) dangtį, per kurį galima pasiekti priemones, kuriomis tachografo konstanta yra pritaikoma prie transporto priemonės charakteristikos koeficiento."4 dalies pabaigoje tekstas"Avarijos atveju galima nuimti tik b, c ir e punktuose minėtas plombas"pakeičiamas taip:"b, c ir e punktuose minėtas plombas leidžiama nuimti:- avarijos atveju,- norint įmontuoti, suderinti arba remontuoti greičio ribotuvą arba kitą prietaisą, padedantį užtikrinti kelių eismo saugą,jeigu tachografas toliau veikia patikimai ir tinkamai bei nedelsiant, įmontavus greičio ribotuvą ar kitą kelių eismo saugą užtikrinantį prietaisą, arba kitais atvejais per septynias dienas jį iš naujo užplombuoja patvirtintas šaltkalvis mechanikas arba dirbtuvės.";3) I priedo V skyrius papildomas šia 5 dalimi:"5. Kabeliai, kuriais jungiamas tachografo keitiklis turi būti apsaugoti vientisa plastiku padengta nerūdijančio plieno įmova su užlenktais galais."2 straipsnisNuo 1994 m. sausio 1 d. valstybės narės nebesuteikia EEB patvirtinimo jokiam tachogafo tipui, kuris neatitinka Reglamento (EEB) Nr. 3821/85 su paskutiniais pakeitimais, padarytais šiuo reglamentu, nuostatų.3 straipsnisNuo 1996 m. sausio 1 d. bet kurios naujos transporto priemonės, pradedamos eksploatuoti pirmą kartą, tachografas turi atitikti Reglamentą (EEB) Nr. 3821/85 su paskutiniais pakeitimais, padarytais šiuo reglamentu.4 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1992 m. gruodžio 21 d.Komisijos varduKarel Van MiertKomisijos narys[1] OL L 370, 1985 12 31, p. 8.[2] OL L 353, 1990 12 17, p. 12.--------------------------------------------------